MÓDOSÍTÁSOKKAL EGYSÉGES SZERKEZETBE FOGLALT ALAPÍTÓ OKIRAT

Közgyűlési határozat száma: 1427/2012. (VI. 20.) Főv. Kgy

Budapest Főváros Közgyűlése a rendelkezésre álló dokumentumok alapján a Fővárosi Tanács VB által 1964. évben Mezőgazdasági Szakmunkásképző Iskola elnevezéssel létesített (alapított), jelenlegi nevén Magyar Gyula Kertészeti Szakközépiskola és Szakiskola (Budapest, X. Maglódi út 8.) számára az 1230/C/1992. VIII/8. Főv. Kgy. határozattal kiadott, többször módosított és egységes szerkezetbe foglalt alapító okiratot a 2012. augusztus 31-ig hatályos közoktatásról szóló 1993. évi LXXIX. tv. 37. § (5) bekezdésében, a 2012. szeptember 1-jén hatályba lépő nemzeti köznevelésről szóló 2011. évi CXC. törvény 21. § (3) bekezdésében, az államháztartásról szóló 2011. évi CXCV. törvény 8.§ (4) bekezdésében, valamint az államháztartásról szóló törvény végrehajtásáról szóló 368/2011. (XII. 31.) Korm. rendelet 5. §-ában foglaltaknak megfelelően 2012. augusztus 30-i hatállyal adja ki.

**1. A költségvetési szerv alapadatai**

**neve**

**Magyar Gyula Kertészeti Szakközépiskola és Szakiskola**

**feladatellátási helyei**

**székhelye**

Budapest X. Maglódi út 8.

**telephelye**

Budapest X. Keresztúri út 130. (bérlemény, tankertészet)

**típusa**

szakiskola, szakközépiskola

**közfeladata**

A közoktatásról szóló 1993. évi LXXIX. törvény 20-22. §-a és a helyi önkormányzatokról szóló 1990. évi LXV. törvény 63/A. §-a alapján közoktatási, szakiskolai, szakközépiskolai feladatok ellátása.

A 2012. szeptember 1-jén hatályba lépő nemzeti köznevelésről szóló 2011. évi CXC. törvény 7. §‑a alapján köznevelési, szakiskolai, szakközépiskolai feladatok ellátása.

**OM azonosító**

035409

**címkód**

371506

**2. A költségvetési szerv alapítója, fenntartója**

Budapest Főváros Önkormányzata

Budapest V., Városház u. 9-11.

**3. A költségvetési szerv irányító szerve**

Budapest Főváros Közgyűlése

Budapest V., Városház u. 9-11.

**4. A költségvetési szerv illetékessége, működési köre**

Térségi feladat ellátású

**5. A költségvetési szerv besorolása, gazdálkodással összefüggő jogosítványai**

jogállása: önálló jogi személy

gazdálkodás szerinti besorolása: önállóan működő költségvetési szerv

Önállóan rendelkezik a munkáltatói jogokkal, a személyi juttatás és a munkaadókat terhelő járulékok előirányzataival. Gazdálkodási feladatait a Fővárosi Önkormányzat által, az oktatási ágazathoz alapított gazdasági szervezet látja el.

**6. A költségvetési szerv tevékenységei**

**Alaptevékenységei**

***Szakágazati besorolása***

853200 Szakmai középfokú oktatás

***Alap szakfeladata***

853121-1 Nappali rendszerű szakközépiskolai oktatás (9-12/13. évfolyam)

***További szakfeladatai***

562913-1 Iskolai intézményi étkeztetés

562917-1 Munkahelyi étkeztetés

853122-1 Sajátos nevelési igényű tanulók nappali rendszerű szakközépiskolai oktatása (9-12/13. évfolyam)

853124-1 Szakközépiskolai felnőttoktatás (9-12/13. évfolyam)

853131-1 Nappali rendszerű szakiskolai oktatás (9-10. évfolyam)

853132-1 Sajátos nevelési igényű tanulók nappali rendszerű szakiskolai oktatása (9-10. évfolyam)

853134-1 Nappali rendszerű szakiskolai felzárkóztató oktatás (9-10. évfolyam)

853211-1 Szakképesítés megszerzésére felkészítő nappali rendszerű szakmai elméleti oktatás a szakképzési évfolyamokon

853212-1 Sajátos nevelési igényű tanulók szakképesítés megszerzésére felkészítő nappali rendszerű szakmai elméleti oktatása a szakképzési évfolyamokon

853214-1 Szakképesítés megszerzésére felkészítő szakmai elméleti felnőttoktatás

853221-1 Szakképesítés megszerzésére felkészítő nappali rendszerű szakmai gyakorlati oktatás a szakképzési évfolyamokon

853222-1 Sajátos nevelési igényű tanulók szakképesítés megszerzésére felkészítő nappali rendszerű szakmai gyakorlati oktatása a szakképzési évfolyamokon

853224-1 Szakképesítés megszerzésére felkészítő szakmai gyakorlati felnőttoktatás

853231-1 Emelt szintű nappali rendszerű szakközépiskolai szakmai oktatás a szakképzési évfolyamokon

853232-1 Sajátos nevelési igényű tanulók emelt szintű nappali rendszerű szakközépiskolai szakmai oktatása a szakképzési évfolyamokon

853234-1 Emelt szintű szakközépiskolai felnőtt szakképzés

855917-1 Középiskolai, szakiskolai tanulószobai nevelés

855918-1 Sajátos nevelési igényű középiskolai, szakiskolai tanulók tanulószobai nevelése

910121-1 Könyvtári állomány gyarapítása, nyilvántartása

***Alap, illetve speciális feladatai***

A közoktatásról szóló 1993. évi LXXIX. törvény és Magyarország központi költségvetéséről szóló 2011. évi CLXXXVIII. törvény szerint szakértői és rehabilitációs bizottság szakvéleménye alapján sajátos nevelési igényű, testi, érzékszervi (hallássérült és látássérült), enyhe értelmi fogyatékos, beszédfogyatékos, autista, a megismerő funkciók vagy a viselkedés fejlődésének tartós és súlyos rendellenességével küzdő, a többi tanulóval együtt nevelhető, ill. nem nevelhető tanulók ellátása.

A 2012. szeptember 1-jén hatályba lépő nemzeti köznevelésről szóló 2011. évi CXC. törvény szerint szakértői bizottság szakértői véleménye alapján különleges bánásmódot igénylő, sajátos nevelési igényű, mozgásszervi, érzékszervi (hallás- és látásfogyatékos), enyhe értelmi fogyatékos, beszédfogyatékos, autizmus spektrum zavarral, egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő, a többi tanulóval együtt nevelhető, ill. nem nevelhető tanulók ellátása.

A szakfeladatrendről és az államháztartási szakágazati rendről szóló 56/2011. (XII. 31.) NGM rendelet 4. §-ában foglalt könyvtári feladattal kapcsolatban a költségvetési szervnek sem kiadása, sem bevétele nem keletkezik.

**Évfolyamok száma intézménytípusonként**

szakközépiskola

4 (9-12) évfolyamos

5 (9-13) évfolyamos nyelvi előkészítő (kifutó)

szakképző évfolyamokon a hatályos OKJ szerint

szakiskola

2 (9-10) évfolyamos

1 ill. 2 évfolyamos felzárkóztató oktatás

2 (9-10.) évfolyamos speciális szakiskola

2 éves szakképzés a hatályos OKJ szerint

3 éves szakképzés a hatályos OKJ szerint

3 éves szakképzés a Kt. 27. § (4) bekezdése szerint

***Az intézménybe felvehető maximális gyermek-, tanulólétszám feladatellátási helyenként***

|  |  |  |
| --- | --- | --- |
| Feladatellátási helyek | nappali rendszerű iskolai oktatás, a nappali oktatás munkarendje szerinti felnőttoktatás férőhelye | nem nappali rendszerű felnőttoktatás férőhelye |
| Budapest X. Maglódi út 8. | 1000 | 100 |
| Budapest X. Keresztúri út 130. (bérlemény, tankertészet) | - | - |
| **Összesen:** | **1000** | **100** |

**Szakmai képzés**

Ágazat: Kereskedelem, Kertészet és parképítés

Szakmacsoport: Kereskedelem-marketing, üzleti adminisztráció, Mezőgazdaság

Új osztályok, szakmacsoportokon belül indítandó szakmák és létszámok meghatározásáról a fenntartó a tanév tervezésének időszakában dönt.

Az intézmény saját tanulói mellett a szakképzési évfolyamán részben felkészíti a szakképzési évfolyam követelményeire az együttműködési megállapodásukban rögzítettek szerint a közös tantárgyakban, modulokban a Budapesti Szolgáltató- és Kézművesipari Szakképző Iskola, az Erzsébet Királyné Szépészeti Szakközépiskola, a Jelky András Iparművészeti Szakközépiskola, a Modell Divatiskola Iparművészeti, Ruha- és Textilipari Szakközépiskola és Szakiskola és a Pesti Barnabás Élelmiszeripari Szakképző Iskola végzett tanulóit.

**Szabad kapacitás kihasználása érdekében végzett alaptevékenységek**

855937-2 M.n.s. egyéb felnőttoktatás

855941-2 Iskolarendszeren kívüli ISCED 2 szintű OKJ-s képzés

855942-2 Iskolarendszeren kívüli ISCED 3 szintű OKJ-s képzés

855943-2 Iskolarendszeren kívüli ISCED 4 szintű OKJ-s képzés

855944-2 Iskolarendszeren kívüli ISCED 5 szintű OKJ-s képzés

856000-2 Oktatást kiegészítő tevékenységek komplex támogatása

856091-2 Szakképzési és felnőttképzési támogatások

856099-2 Egyéb oktatást kiegészítő tevékenység

931204-2 Iskolai, diáksport-tevékenység és támogatása

**Vállalkozási tevékenysége**

Az intézmény vállalkozási tevékenységet nem folytat.

**Egyéb tevékenységek**

Gyermek- és ifjúságvédelmi, szabadidő szervezői feladatok koordinálása, szakmai segítése, valamint pályázati feladatok és pedagógiai munkát segítő egyéb feladatok ellátása az alábbi intézményi körre: Budapesti Szolgáltató- és Kézművesipari Szakképző Iskola, Erzsébet Királyné Szépészeti Szakközépiskola, Jaschik Álmos Művészeti Szakközépiskola, Kaesz Gyula Faipari Szakközépiskola és Szakiskola, Kozma Lajos Faipari Szakközépiskola, Magyar Gyula Kertészeti Szakközépiskola és Szakiskola, Pesti Barnabás Élelmiszeripari Szakképző Iskola.

**7. A költségvetési szerv feladatellátását szolgáló nemzeti vagyon**

Budapest X. kerület 40991/36 helyrajzi szám alatt felvett, 27.422 m2 területű, valóságban Budapest X. Maglódi út 8. szám alatt lévő, a Fővárosi Önkormányzat kizárólagos tulajdonát képező, korlátozottan forgalomképes felépítményes ingatlan használata, az ingatlant közösen használja a gazdasági szervezettel.

Budapest X. kerület 40997 helyrajzi szám alatt felvett, 7330 m2 területű, valóságban Budapest X. Maglódi út 8. szám alatt lévő, 5811/7332-ed részben a Fővárosi Önkormányzat tulajdonát képező korlátozottan forgalomképes felépítményes ingatlan részének használata.

Vagyoni értékű jogok, tárgyi eszközök (gépek, berendezések, felszerelések, járművek) használata leltár szerint.

A költségvetési szerv feladatellátására szolgáló vagyonnal való rendelkezési jogot a Fővárosi Önkormányzat vagyonáról, a vagyontárgyak feletti tulajdonosi jogok gyakorlásáról szóló mindenkor hatályos önkormányzati rendeletben szabályozott módon és feltételekkel az oktatási ágazathoz alapított gazdasági szervezet gyakorolja a gazdasági szervezetek mindenkor hatályos alapító okiratában rögzítetteknek megfelelően, a közte és a költségvetési szerv között létrejött együttműködési megállapodás figyelembe vételével.

**8. A költségvetési szerv vezetőjének megbízási rendje és a foglalkoztatottjaira vonatkozó foglalkoztatási jogviszonyok**

A költségvetési szerv vezetőjét (igazgatóját) Budapest Főváros Közgyűlése nyilvános pályázat útján határozott időre bízza meg.

A foglalkoztatottakat az intézmény vezetője (igazgatója) közalkalmazotti jogviszony, munkaviszony illetve megbízási jogviszony keretében alkalmazza.

**9. A költségvetési szerv képviseletére jogosultak**

Az intézmény vezetője (igazgatója), valamint az általa megbízott intézményi dolgozó.

Budapest, 2012. július „…”

Főjegyző megbízásából:

dr. Kelemen Barnabás

*aljegyző*

|  |
| --- |
| Főpolgármester megbízásából: |
| Csomós Miklós  főpolgármester-helyettes |

„Fővárosi Közgyűlés által elfogadott szöveggel megegyező.”